Misery iku novèl ajènre psikologi horor taun 1987 anggitané Stephen King. Novèl iki dinominasiaké ing World Fantasy Award dadi Novèl Paling Apik taun 1988, lan digawé kanthi wujud filem lan lakon Broadway sing nunggal jeneng. Nalika King nulis "Misery" taun 1985, dhèwèké ngrancana arep mbabar bukuné nganggo sesinglon Richard Bachman nanging idéntitasé kebacut konangan sadurungé bukuné dibabar. 